b'\n_START_ARTICLE_\nDe Havilland Giant Moth\n_START_SECTION_\nHistorie\n_START_PARAGRAPH_\nSom f\xc3\xb8lge av den suksess de Havilland hadde med sin DH.50 i Australia, ble selskapet bedt om \xc3\xa5 bygge en st\xc3\xb8rre erstatning ved \xc3\xa5 benytte Bristol Jupiter-motorer. Kabinen hadde plass for opp til \xc3\xa5tte passajerer med piloten i en \xc3\xa5pen sittebr\xc3\xb8nn bak vingene. Det tok bare ti uker \xc3\xa5 designe og bygge prototypen, som fl\xc3\xb8y f\xc3\xb8rste gang i desember 1927. Etter testflyvninger i England ble flyet sendt til de Havilland Australia i Melbourne. Det fl\xc3\xb8y f\xc3\xb8rst etter \xc3\xa5 ha blitt gjenoppbygget etter sj\xc3\xb8transporten i mars 1928. Det ble brukt i rute mellom Adelaide og Broken Hill av MacRobertson Miller Aviation. Prototypen ble opprinnelig benevnt Canberra, som ble brukt som typenavn frem til det ble forandret til Giant Moth._NEWLINE_Ti fly ble bygget (inklusive et i Canada av komponenter). To fly for Canada ble p\xc3\xa5montert flott\xc3\xb8rer hos Shorts i Rochester f\xc3\xb8r levering til Western Canada Airlines Ltd.'